**Molėtų rajono savivaldybės taryba**

**SPRENDIMAS**

**Dėl PRAŠYMO PERDUOTI PATIKĖJIMO TEISE VALSTYBINĮ ŽEMĖS SKLYPĄ**

2020 m. vasario 26 d. Nr. B1-70

Molėtai

Vadovaudamasi Lietuvos Respublikos vietos savivaldos įstatymo 7 straipsnio 10 punktu, 16 straipsnio 4 dalimi, Lietuvos Respublikos žemės įstatymo 7 straipsnio 2 dalies 1 punkto d papunkčiu, Valstybinės žemės sklypų perdavimo valdyti, naudoti ir disponuoti jais patikėjimo teise savivaldybėms taisyklių, patvirtintų Lietuvos Respublikos Vyriausybės 2002 m. rugsėjo 10 d. nutarimu Nr. 1418 „Dėl Valstybinės žemės sklypų perdavimo valdyti, naudoti ir disponuoti jais patikėjimo teise savivaldybėms taisyklių patvirtinimo“, 6.2 punktu,

Molėtų rajono savivaldybės taryba n u s p r e n d ž i a:

1. Prašyti Nacionalinės žemės tarnybos prie Žemės ūkio ministerijos perduoti valstybinės žemės 0,14 ha ploto žemės sklypą, esantį Molėtų r. sav., Luokesos seniūnijoje, Kijėlių kaime, patikėjimo teise Molėtų rajono savivaldybei valstybinei funkcijai - savivaldybei priskirtai valstybinei žemei valdyti, naudoti ir disponuoti ja (komunaliniams inžineriniams tinklams tiesti ir eksploatuoti) - įgyvendinti.
2. Įgalioti Molėtų rajono savivaldybės administracijos direktorių savivaldybės vardu kreiptis į Nacionalinę žemės tarnybą prie Žemės ūkio ministerijos dėl šio sprendimo 1 punkte nurodytų žemės sklypų perdavimo patikėjimo teise Molėtų rajono savivaldybei.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras Saulius Jauneika